PATVIRTINTA

„Diemedžio“ ugdymo centro direktoriaus

2022 m. vasario 21 d. įsakymu Nr. V1-08-(1.3)

# RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALAUS EKOLOGINIO-KŪRYBINIO PROJEKTO „SĖKLŲ ISTORIJOS“

# NUOSTATAI

# I. BENDROSIOS NUOSTATOS

* 1. Respublikinio virtualaus specialiųjų ugdymosi poreikių turinčių mokinių ekologinio- kūrybinio projekto ,,Sėklų istorijos‘‘ ( toliau- Projektas), skirto specialiųjų ugdymo(si) poreikių (toliau-SUP) turintiems mokiniams, (jų tėvams, globėjams/rūpintojams, švietimo pagalbos specialistams, mokytojams, auklėtojams) nuostatai reglamentuoja projekto atsakingus vykdytojus, tikslą, uždavinius, projekto dalyvius, vykdymo tvarką ir baigiamąsias nuostatas.
  2. Projektą organizuoja ,,Diemedžio‘‘ ugdymo centro auklėtoja metodininkė Vilma Uselienė tel. +370 63557135 ir auklėtoja metodininkė Daiva Budvytienė, tel. +370 69928867. Partneriai Šilutės rajono Švietimo pagalbos tarnyba.
  3. Projekto trukmė - 2022 m. vasario 25 d. – 2022 m. gegužės 25 d.
  4. Projekto nuostatai skelbiami [www.diemedziougdymocentras.lt](http://www.diemedziougdymocentras.lt), Facebook socialinio tinklapio ,,Specialiųjų pedagogų ir logopedų namučiai‘‘ grupės failuose.

# II. PROJEKTO TIKSLAS IR UŽDAVINIAI

* 1. **Projekto tikslas** – skatinti domėjimąsi augalais ir jų panaudojimo galimybėmis, kuriant edukacinių erdvių aplinką.
  2. **Projekto uždaviniai**:

6.1. skatinti domėjimąsi augalais stebint ir pažįstant pagrindines augalų augimo ir vystymosi sąlygas;

6.2. ugdyti ekologinio elgesio pradmenis, sudarant palankias sąlygas mokiniams tyrinėti, bandyti, stebėti, atrasti, kurti ir įgyti žinių bei patirties.

6.3. suteikti kūrybinės sėkmės, pasitikėjimo, džiaugsmo pojūtį, lemiantį SUP turinčių mokinių (asmenų) dvasinę harmoniją ir motyvaciją;

6.4. surengti virtualią fotografijų parodą.

**III. PROJEKTO DALYVIAI**

* 1. Projekte kviečiami dalyvauti visų Lietuvos ugdymo įstaigų SUP turintys mokiniai. Mokinius projektui ruošia jų tėvai, globėjai/rūpintojai, švietimo pagalbos specialistai, mokytojai auklėtojai.

**IV. PROJEKTO ORGANIZAVIMAS IR TVARKA**

* 1. Projektas vykdomas 2 etapais:
  2. I ETAPAS. Projekto dalyviai sėja augalus įstaigos vidaus erdvėse: sudaro apželdinimo planą (pasirūpina sodinamąja medžiaga, indais, numato sėklų dygimo laiką, nurodo sodinamųjų augalų pavadinimus), taip užauginami pirmieji  daigeliai. Augalai, labiausiai tinkami lauko erdvei, perkeliami į įstaigos teritorijoje esantį šiltnamį ar mini lysves. Užauginti prieskoniniai augalai gali būti panaudoti sveikos gyvensenos veiklų plėtojimui (veikla fiksuojama nuotraukose).
  3. II ETAPAS. Projekto vykdymas fiksuojamas nuotraukose iš kurių kuriamas koliažas. Koliažo kūrimui panaudoti ne mažiau 4 nuotraukas iš bet kurių projektinių veiklų. Dalyviai siųsdami nuotraukas, turi parašyti įstaigos pavadinimą, dalyvio(ių) vardą, pavardę, pedagogo vardą, pavardę, trumpą veiklos aprašymą, (4-5 sakiniai, naudotas priemones, patirtas emocijas). Informacija pateikiama Word formatu dalyvio kortelėje (1 priedas). Veiklų koliažus kartu su dalyvio kortele (1 priedas) siųsti elektroniniu paštu [vuselien@gmail.com](mailto:vuselien@gmail.com) **nuo 2022 m. balandžio 25 dienos iki 2022 gegužės 1 dienos.** Nuo 2022 m. gegužės 10 dienos atsiųstos projekto veiklų koliažų nuotraukos bus eksponuojamos ,,Diemedžio‘‘ ugdymo centro internetinėje svetainėje [www.diemedziougdymocentras.lt](http://www.diemedziougdymocentras.lt) .
  4. Dalyvių registracija kovo 2 d. (iki gegužės 10 d.) [www.semiplius.lt](http://www.semiplius.lt) sistemoje. Praktinės patyriminės veiklos įstaigose vyks kovo ir balandžio mėnesiais. Gegužės mėnesį organizuosime atsiųstų darbų virtualią parodą. Pedagogai, švietimo pagalbos specialistai parengę dalyvius ir užsiregistravę <https://www.semiplius.lt/> svetainėje gaus Šilutės rajono švietimo pagalbos pažymą.

**V. BAIGIAMOSIOS NUOSTATOS**

* 1. Dalyviai, pateikdami kūrybinių darbų nuotraukų koliažus, tampa fotografijų parodos dalyviais, bei sutinka, kad darbai ir autorių asmens duomenys būtų naudojami padėkų parengimui, parodos viešinimui socialiniuose tinkluose.
  2. Projekto organizatoriai pasilieka teisę koreguoti projekto nuostatus.
  3. Visiems projekto dalyviams bus išsiųstos padėkos ir pažymos apie dalyvavimą elektroninių paštu ( prašome teisingai nurodyti el. pašto adresą).
  4. Kontaktai iškilus klausimams: auklėtoja metodininkė Vilma Uselienė tel. +370 63557135, el. p. [vuselien@gmail.com](mailto:vuselien@gmail.com) ir auklėtoja metodininkė Daiva Budvytienė, tel. +370 69928867, el. p. [daivabudvytiene1@gmail.com](mailto:daivabudvytiene1@gmail.com) .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

# RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALAUS EKOLOGINIO-KŪRYBINIO PROJEKTO „SĖKLŲ ISTORIJOS“

**DALYVIO KORTELĖ**

|  |  |
| --- | --- |
| **Įstaigos, mokyklos pavadinimas ir adresas** |  |
| **Mokinio, ugdytinio vardas** |  |
| **Pedagogo vardas, pavardė, kontaktai (el. paštas, tel. numeris)** |  |
| **Trumpas veiklos aprašymas, (4-5 sakiniai, naudotos priemones, patirtos emocijos).** |  |

\_\_\_\_\_\_\_\_\_\_\_\_\_\_\_\_\_\_\_\_